на свободния от вредители обект, те незабавно отменят разрешението на обекта и временно спират придвижването на растенията гостоприемници. Те незабавно информират Комисията за това.
 ГЛАВА IX
 ОФИЦИАЛНИ ПРОВЕРКИ НА ПРИДВИЖВАНЕТО НА ПОСОЧЕНИТЕ РАСТЕНИЯ В РАМКИТЕ НА СЪЮЗА И НА РАСТЕНИЯТА ГОСТОПРИЕМНИЦИ ПРИ ВЪВЕЖДАНЕ В СЪЮЗА
 Член 32
 Официални проверки на придвижването на посочените растения в рамките на Съюза
 1.Държавите членки извършват систематични официални проверки на посочените растения, които се придвижват извън демаркационна област или от заразена зона към буферна зона.
 2.Такива проверки се извършват поне на местата, включително пътищата, аерогарите и пристанищата, където растенията гостоприемници се придвижват от инфектирани зони към буферни зони или други части от територията на Съюза.
 3.Тези проверки включват документална проверка и проверка за идентичност на посочените растения.
 4.Тези проверки се извършват независимо от декларирания произход на посочените растения, тяхната собственост или физическото лице или субекта, отговорен за тях.
 5.Ако при тези проверки се установи, че не са изпълнени определените в членове 19—23 условия, държавата членка, която ги е извършила, незабавно унищожава на място или в пункт, намиращ се в близост, несъответстващото на изискванията растение. При извършването на това действие се вземат всички необходими предпазни мерки да не се допусне разпространяване на посочения вредител и на неговите вектори, носени от въпросното растение, по време на неговото отстраняване или след това.
 Член 33
 Официални проверки при въвеждане в Съюза
 1.Всички пратки с растения гостоприемници, въвеждани в Съюза от трета държава, преминават официална проверка на входния пункт в Съюза или на местоназначението, определено в съответствие с Директива 2004/103/ЕО на Комисията
 14
 .
 2.При растения гостоприемници, произхождащи от области, в които е известно, че се среща посоченият вредител, компетентният орган извършва проверка, която се състои от вземане и изследване на проби от партидата посочени растения с цел потвърждаване на отсъствието на посочения вредител посредством схема за изследване на проби, при която е възможно с поне 80-процентна сигурност да се установи еднопроцентно ниво на присъствие на заразени растения, като се отчита МСФМ No 31.
 3.Параграф 2 не се прилага за растенията гостоприемници, които са били отглеждани in vitro през целия им производствен цикъл и се превозват в прозрачни контейнери в стерилни условия.
 ГЛАВА X
 КОМУНИКАЦИОННИ ДЕЙНОСТИ
 Член 34
 Информационни кампании
 1.Държавите членки предоставят информация на широката общественост, пътниците, професионалните и международните транспортни оператори относно заплахата, произтичаща от посочения вредител за територията на Съюза. Те правят тази информация публично достояние под формата на целенасочени информационни кампании на съответните уебсайтове на компетентните органи или на други уебсайтове, определени от тях.
 2.В рамките на демаркационните области съответната държава членка повишава обществената осведоменост относно заплахата от посочения вредител и мерките, приети с оглед предотвратяване на въвеждането и разпространението му в Съюза. Засегнатата държава членка гарантира, че широката общественост, пътниците и съответните оператори са осведомени за определените граници на демаркационната област, заразената зона и буферната зона. Съответната държава членка също така уведомява съответните оператори за посочените в членове 8 и 14 мерки, които трябва да бъдат предприети срещу вектора.
 ГЛАВА XI
 ЗАКЛЮЧИТЕЛНИ РАЗПОРЕДБИ
 Член 35
 Докладване относно предприетите от държавите членки мерки
 1.Най-късно до 30